Diari Oficial de la Generalitat Valenciana


Sumari del DOGV 5209, del 01-03-2006 (2006/1980)

ORDE de 14 de febrer de 2006, de la Conselleria de Turisme, per la qual es regulen i convoquen les ajudes destinades a la difusió de recursos turístics dels municipis d'interior de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1980


Data del document
:   14-02-2006

Organisme emissor
:   Conselleria de Turisme

Tipus de document
:   Ordre

Correcció d'errades

 Descriptors 

:   * administració local
    * infraestructura turística
    * suport econòmic
    * regió turística
    * turisme rural
    * ajuda pública

ORDE de 14 de febrer de 2006, de la Conselleria de Turisme, per la qual es regulen i convoquen les ajudes destinades a la difusió de recursos turístics dels municipis d'interior de la Comunitat Valenciana. [2006/X1980]  
L'administració turística valenciana per a fomentar el desplegament del turisme d'interior ha potenciat, a través dels corresponents instruments normatius, la creació, millora i adequació dels recursos turístics d'interior. La present orde que complementa estes actuacions pretén fomentar, d'una banda, la publicitat i difusió dels recursos com a mecanisme d'atracció de visitants, i d'altra banda, facilitar els mecanismes d'interpretació i coneixement d'estos.   
S'ha optat en la present orde per efectuar una delimitació exhaustiva de les actuacions i les despeses incentivables per a incidir netament sobre els recursos turístics de l'interior de la Comunitat Valenciana. Estos dos aspectes, la delimitació de les actuacions subvencionables, i el que es tracte de municipis d'interior, molts d'ells de creixement econòmic ralentit, justifiquen que en el procediment no s'establisquen criteris de competència, sinó que una vegada determinades les sol·licituds admeses s'efectue entre les mateixes el prorrateig de la consignació pressupostària de què es disposa.   
En virtut d'això, d'acord amb les competències assignades pel Decret 185/2004, d'1 d'octubre, del Consell de la Generalitat, pel que s'aprova el Reglament Orgànic i Funcional de la Conselleria de Turisme, i tenint en compte el Decret Legislatiu de 26 de juny de 1991, pel que s'aprova el Text Refós de la Llei d'Hisenda Pública de la Generalitat Valenciana i la Llei 38/2003, de 17 de novembre, General de Subvencions,   
ORDENE  
CapÍtol I  
Règim d'ajudes  
Article 1. Objecte   
1. L'objecte de la present orde és establir el règim de concessió d'ajudes per a la difusió de recursos turístics en municipis d'interior de la Comunitat Valenciana.  
2. A l'efecte del que disposa la present orde s'entén per difusió aquelles accions tendents a la publicitat, comunicació pública, divulgació i transmissió en qualsevol mitjà o suport, dels que més endavant s'assenyalen, dels recursos turístics a què es referix el número 3 d'este article.  
3. Així mateix i pel que fa al que disposa la present orde es considera recurs turístic a tot element natural, monumental, cultural, etnogràfic, tradicional, festiu o esportiu, que té capacitat per si mateix o en combinació amb altres d'atraure visitants, motivats per raons d'oci, a un determinat espai. Per a la consideració de les sol·licituds d'ajuda previstes en esta orde els recursos es diferenciaran en dos classes:  
a). Aquells recursos turístics que constituïxen elements del patrimoni material com ara els de caràcter natural (espais protegits, itineraris o rutes, paratges d'especial bellesa, sendes, boscos, restes paleontològiques etc.), de caràcter arquitectònic i museístic (monuments civils i religiosos, jaciments arqueològics, museus, col·leccions museogràfiques, itineraris o rutes, cascos històrics, jardins, etc.) o els propis municipis, ei en este cas s'entén la difusió dels atractius municipals en el seu conjunt, és a dir, del municipi com a destí turístic.  
b). Aquells recursos turístics constituïts pel patrimoni immaterial com ara celebracions i esdeveniments que contribuïsquen a la difusió i coneixement de les festes, costums i tradicions de la Comunitat, o aquells que afecten la gastronomia d'una localitat, comarca o zona, entenent-se en este cas la difusió dels costums i tradicions gastronòmiques.   
Article 2. Línia pressupostària  
L'import global màxim destinat a atendre les subvencions a què es referix la present orde serà de cinc-cents cinquanta mil (550.000) euros a càrrec de la línia pressupostària T: 6405 del capítol IV del Programa 751.30 .Turisme d'Interior..   
Article 3. Actuacions subvencionables  
1. Les subvencions objecte d'esta convocatòria tindran com a finalitat atendre les despeses corrents derivats de la difusió dels recursos turístics descrits en l'article 1.  
2. Serà objecte de subvenció, la producció de material que tinga com a objecte la difusió i divulgació de recursos turístics, tant en primera edició com a successives reedicions, com ara:  
. Fullets, guies, catàlegs, cartells, programes, o guies d'exposicions.  
. Material gràfic o audiovisual per a tallers educatius, divulgatius o explicatius del recurs.  
. Llocs o pàgines .Web., excloses les inversions materials i immaterials.  
. CD roms, vídeos o DVD, o qualsevol altre suport adequat per a les finalitats de la present orde.  
3. Així mateix seran subvencionables els gastos de publicitat del recurs, inclosos les despeses de creació, disseny, producció, fotomecànica, maquetació, inserció i difusió publicitària en qualsevol mitjà com ara premsa, revistes, ràdios, televisions, etc.  
Article 4. Actuacions i despeses no incentivables.  
1. No seran subvencionables les actuacions el pressupost de despeses de les quals el cost incentivable, IVA exclòs, no excedisca de la quantitat mínima de mil euros.  
2. No seran subvencionables les despeses a què es referix l'apartat 2 de l'article tres anterior quan el dit material consistisca en els denominats programes de festes que continguen publicitat comercial de qualsevol classe, admetent-se únicament publicitat institucional efectuada per administracions o organismes públics.  
3. Així mateix tampoc resultaran les despeses de producció de suports i materials o de difusió o publicitat de guies d'allotjament o restauració que únicament es limiten a arreplegar llistat i descripció dels establiments.  
4.S'exclouen de les ajudes previstes en esta orde les despeses d'adquisició d'actius fixos i en general tots aquells que tinguen la consideració d'inversions.  
Article 5. Beneficiaris  
1. Podran sol·licitar ajudes els municipis de l'interior de la Comunitat Valenciana que complisquen els requisits establits en l'apartat següent.  
2. A l'efecte d'estes ajudes s'entendran per municipis d'interior de la Comunitat Valenciana, les entitats locals a què es referix l'apartat a, del número 1 de l'article 3 de la Llei 7/1985, de 2 d'abril, Reguladora de les Bases de Règim Local i, que a més complisquen els requisits establits en l'article segon apartat dos del decret 188/2005, de 2 de desembre, Regulador de l'Allotjament Turístic Rural en l'Interior de la Comunitat Valenciana.  
Article 6. Ajudes  
1. Sense perjuí d'allò que s'ha disposats en l'article 4 anterior es consideraran despeses incentivables els realitzats en relació amb els recursos turístics que responguen als conceptes següents:  
. La creació, disseny, fotomecànica, maquetació, producció, edició o reedició de material que tinga com a objecte la difusió i divulgació de recursos turístics en qualsevol suport.  
. Les despeses de publicitat, inclosos els gastos de creació, producció, postproducción, inserció i difusió publicitària de recursos turístics en qualsevol mitjà com ara premsa, revistes, ràdios, televisions, etc.  
. Els gastos de disseny o actualització de llocs o pàgines web, els gastos de posicionament en buscadors i els d'inserció de cibertires de publicitat. S'exclouen expressament les despeses desplegament d'aplicacions informàtiques, d'adquisició de condominis en Internet i qualssevol altres inversions materials i immaterials.  
2. La quantia de la subvenció en cap cas podrà superar els 15.000 euros per beneficiari. La quantitat a percebre, tenint en compte el límit establit, serà la que resulte de prorratejar l'import de la consignació pressupostària que figura en l'article dos de la present orde entre el nombre de sol·licituds admeses i referides a actuacions l'objecte se del qual ajust als requisits establits en la present orde.  
3. Les ajudes que s'establixen en la present orde tindran la consideració de subvenció a fons perdut.  
4. No serà subvencionable l'IVA satisfet per l'adquisició de béns i servicis, i en general, qualsevol impost pagat pel beneficiari.   
5. L'import de les subvencions o ajudes que es concedisquen en cap cas podrà ser de tal quantia que, aïlladament o en concurrència amb altres subvencions o ajudes, qualssevol que siga la seua naturalesa, òrgan o administració que les concedisca, superen el cost de l'actuació a desenvolupar per la corporació Local beneficiària de la subvenció.  
6. Seran subvencionables aquelles actuacions que tinguen lloc entre l'un de gener i el trenta-un de desembre de l'any 2006.  
7. Es podrà subcontractar l'activitat objecte de la subvenció fins al 100% de la mateixa, i en este cas caldrà ajustar-se al que disposa l'article 29 de la Llei 38/2003, de 17 de novembre, General de subvencions.  
CapÍtol II  
Procediment  
Article 7. Presentació de sol·licituds i documentació.  
1. Els sol·licitants hauran de presentar la documentació següent:  
a) Instància de sol·licitud en imprés normalitzat, degudament omplit, segons model que figura en l'annex I de la present orde i disponible en www.Comunitat-valenciana.com/institucional.  
b) Certificat expedida pel secretari de l'entitat local, acreditativa de l'acord adoptat per l'òrgan competent de l'Ajuntament sol·licitant aprovant l'actuació per a la que se sol·licita subvenció i el seu pressupost.  
c) Certificat expedida pel secretari de l'entitat local, acreditativa de l'acord adoptat per l'òrgan competent de l'Ajuntament sol·licitant en què s'incloga el compromís de finançament de la part del pressupost no subvencionat i necessari per al desenvolupament de l'actuació.  
d) Declaració del sol·licitant de les ajudes que haja sol·licitat o obtingut per al mateix projecte.  
e) Fitxa de manteniment de tercers (dades bancàries) segons model obtingut en el servidor www.comunitat-valenciana.com/institucional.  
f) Memòria descriptiva i pressupost d'execució de l'actuació a efectuar i que haurà d'incloure:  
. En el cas de material gràfic, es detallarà el tipus de suport (fullet, tríptic, etc.), indicant les seues característiques i temàtica.  
. Si es tracta de publicitat, s'indicarà el tipus de suport de les insercions (premsa, televisió, revistes, etc.), així com l'actuació que es va a desenvolupar, especificant les seues característiques si es tractara d'una campanya. En el cas de publicitat per Internet, s'especificaran les cibertires previstes.   
. En el cas de llocs o pàgines web, es detallaran els seus continguts i, si és el cas, el pla previst de posicionament en buscadors.  
En tots els casos s'inclourà un pressupost desglossat per partides de gasto havent d'excloure l'IVA.  
2. A més de la informació i documentació assenyalada en l'apartat 1, es podrà sol·licitar qualsevol altra que es considere necessària per al millor coneixement i comprensió de l'aplicació de la subvenció.  
3. Els sol·licitants podran executar l'actuació sense necessitat d'esperar que la concessió de l'ajuda es produïsca i sense que això prejutge la decisió que finalment s'adopte.  
4. Les sol·licituds es presentaran en el Registre General de la Conselleria de Turisme, s l'Av. d'Aragó, 30 de València, així com en els Registres dels Servicis territorials de Turisme d'Alacant, Castelló i València, així com en qualssevol de les formes previstes en l'art. 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
5. El termini de presentació de sol·licituds finalitzarà el 30 de març de 2006.  
6. Quan la sol·licitud no reunisca els requisits establits en l'art. 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà a l'interessat perquè en el termini de 10 dies esmene la falta o acompanye els documents preceptius, amb indicació que, si així no ho fera, se li tindrà per desistit en la petició, prèvia resolució que haurà de ser dictada en els termes que preveu l'article 42 de la dita llei.  
Article 8. Tramitació de les sol·licituds i resolució del procediment.  
1. L'òrgan competent per a la instrucció del procediment d'ajudes establit per la present orde és el Servici de Turisme d'Interior de la Conselleria de Turisme.  
2. Una vegada avaluades les sol·licituds per l'òrgan instructor, es traslladarà dels expedients i del procés anterior a la Comissió de Valoració que s'establix en el número 8 del present article, la qual, després de l'anàlisi del procediment seguit, calcularà l'import de les subvencions prorratejant les sol·licituds informades favorablement amb la consignació pressupostària establida en la present orde. Cap subvenció no podrà superar l'import màxim de 15.000 euros establits en l'article 6 apartat 2 de la present orde.  
3. Una vegada valorades les sol·licituds amb la quantificació dels corresponents imports d'ajuda, i previs els oportuns tràmits, la comissió de valoració a través del seu president elevarà proposta de concessió o denegació d'ajudes a la consellera de Turisme que resoldrà sobre l'ajuda i determinarà la quantia d'esta.   
4. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. El termini màxim per a resoldre les sol·licituds que es formulen serà de sis mesos comptats des de la data de finalització del termini de presentació de sol·licituds. Transcorregut el termini sense que haja recaigut una resolució, s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. Les resolucions a què es referix el paràgraf anterior esgoten la via administrativa i contra elles podrà interposar-se recurs contenciós administratiu davant la Sala Contenciosa Administrativa del Tribunal superior de Justícia de la Comunitat Valenciana, en el termini de 2 mesos a comptar de l'endemà de la notificació de la resolució.   
7. Les subvencions concedides seran publicades en el Diari Oficial de la Generalitat Valenciana amb expressió de la convocatòria, el programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
8. La Comissió de valoració estarà presidida pel director general de Turisme d'Interior de la Conselleria de Turisme i integrada per altres quatre membres designats per este.  
Article 9. Incidències posteriors a la concessió.  
El director general de Turisme d'Interior està delegat per a la resolució de les incidències que es produïsquen després de la resolució de concessió i, en especial, els supòsits de:  
. Modificacions justificades pel beneficiari del projecte inicial, entre elles canvis en les característiques tècniques.  
. Minoració en l'import de les subvencions concedides a què fa referència l'article 13 apartat 1 de la present orde.  
. Pròrrogues del termini per a l'aportació de documents acreditatius de l'execució del projecte, a l'efecte de liquidació d'ajuda.  
Article 10. Obligacions del beneficiari.  
Són obligacions del beneficiari:  
a) Acreditar el compliment de requisits i condicions que determinen la concessió o gaudi de l'ajuda.  
b) El sotmetiment a les actuacions de control financer que corresponguen.  
c) Comunicar a la Conselleria de Turisme, l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) La realització de l'activitat per a la qual va ser concedida la subvenció, que serà d'exclusiva responsabilitat de l'entitat. Així mateix seran a càrrec seu els mitjans humans i materials que precisen per al seu compliment.  
e) Qualssevol altres previstes en l'article 14 de la Llei 38/2003, de 17 de novembre, General de Subvencions.  
Article 11. Liquidació d'ajudes  
1. L'actuació objecte de subvenció haurà d'estar finalitzada en la seua totalitat amb anterioritat al 31 de desembre de 2006.  
2. El lliurament de la subvenció es produirà d'una sola vegada, amb justificació prèvia del gasto corresponent a l'activitat realitzada. A la sol·licitud de cobrament s'acompanyarà la documentació següent:  
. Còpia compulsada de les factures corresponents a la despesa feta.   
. Certificat de contracció de la despesa expedit pel secretari o interventor en què conste l'acord de reconeixement de l'obligació per l'òrgan competent, amb expressió del beneficiari, concepte i import de cada un dels justificants presentats.  
A l'efecte de justificació es considerarà que el gasto subvencionat ha sigut realitzat encara que les factures no hagen sigut efectivament pagades amb anterioritat a la finalització del període de justificació; serà suficient acreditar que el gasto ha aconseguit la fase .O. en el pressupost de l'entitat.  
3. La presentació dels justificants a què es fa referència en l'apartat anterior s'efectuarà en el termini de dos mesos des de la finalització de l'activitat subvencionada, si en eixe moment ja ha recaigut sobre la sol·licitud resolució favorable de concessió d'ajuda. Si no haguera recaigut una resolució el dit termini es computarà des de la notificació de la resolució. Sempre i en tot cas la justificació haurà de realitzar-se abans del 15 de desembre de 2006, excepte en aquelles actuacions que tinguen lloc entre el 15 i el 31 de desembre del 2006, que el termini de justificació serà de cinc dies hàbils des de la finalització de l'actuació objecte de subvenció.  
Article 12. Control i inspecció.  
La Conselleria de Turisme vigilarà l'adequada aplicació de les ajudes, i per a això podrà realitzar les inspeccions, comprovacions i demanar quanta informació considere oportuna, sense perjuí d'altres actuacions inspectores o de comprovació que pogueren desplegar-se a instàncies de la Intervenció General de la Conselleria d'Economia, Hisenda i Ocupació o altres organismes competents.  
Article 13. Minoració i reintegrament de les subvencions.  
1. L'alteració d'algunes de les característiques no substancials de l'actuació la subvenció del qual haja sigut aprovada, l'incompliment d'alguna de les condicions i terminis establits en la resolució, la insuficient justificació de les despeses efectivament realitzats, l'execució parcial de les actuacions previstes i la concessió després de la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida.  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització de l'actuació, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donarà lloc a la incoació per l'òrgan competent per a la concessió de les ajudes del corresponent expedient que podrà finalitzar, si és el cas, amb la revocació de la subvenció concedida i l'obligació de reintegrar les ajudes percebudes i els interessos de demora des del moment de pagament de la mateixa. En la tramitació del procediment es garantirà, en tot cas, el dret de l'interessat a l'audiència.  
DISPOSICIÓ ADDICIONAL  
Les actuacions que siguen objecte de subvenció hauran de reflectir, en totes les mesures es que adopten per a la seua difusió i promoció, que l'actuació ha sigut finançada parcialment per la Conselleria de Turisme, d'acord amb el text i característiques establides per aquesta.  
DISPOSICIONS FINALS  
Primera  
El director general de Turisme .Interior de la Conselleria de Turisme està per a dictar les disposicions i adoptar les mesures que considere oportunes per al desplegament i aplicació del que disposa la present resolució.  
Segona  
La present orde entrarà en vigor l'endemà de la publicació en el Diari Oficial de la Generalitat Valenciana.  
Contra la present orde, que posa fina la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació i, potestativament, podrà interposar-se recurs de reposició, en el termini d'un mes, a comptar de l'endemà de la publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, 13 de juliol, Reguladora de la Jurisdicció Contenciosa Administrativa.  
València, 14 de febrer de 2006  
La consellera de Turisme,  
Mª MILAGROSA MARTÍNEZ NAVARRO